ফের বিপদের মুখে শ্রেয়স! অল্পের জন্য রক্ষা, দেখুন সেই মুহূর্তের ভিডিও

ওয়েব ডেস্ক: চোট-আঘাতের ধকল কাটিয়ে অবশেষে মাঠে ফিরেছেন শ্রেয়স আইয়ার (Shreyas Iyer)। বিজয় হজারে ট্রফিতে মুম্বইয়ের হয়ে খেলতে নেমে রানও পেয়েছেন তিনি। ফিটনেস (Fitness) নিয়ে সংশয় থাকলেও, সব বাধা পেরিয়ে নিউজিল্যান্ডের বিরুদ্ধে এক দিনের সিরিজের (IND vs NZ) জন্য জাতীয় দলে যোগ দেওয়ার ছাড়পত্রও পেয়েছেন তিনি। তবে দলে যোগ দিতে গিয়ে এক অদ্ভুত ঘটনার সাক্ষী হলেন ভারতীয় দলের সহ অধিনায়ক।

বদোদরা বিমানবন্দরে গাড়িতে ওঠার সময় এক ভক্ত অটোগ্রাফ চাইলে শ্রেয়স তা দেন। এরপর আর এক ভক্ত এগিয়ে আসেন, তাঁর কোলে ছিল পোষ্য কুকুর। শ্রেয়স নিজেও কুকুরপ্রেমী, তাঁর বাড়িতেও রয়েছে পোষ্য। তাই সাদা কুকুরটিকে আদর করতে এগিয়ে যান তিনি। কিন্তু কুকুরটি আচমকাই তাঁর হাতে কামড় (Dog Bite) দেওয়ার চেষ্টা করে। সৌভাগ্যবশত সময়মতো হাত সরিয়ে নেওয়ায় বড় বিপদ এড়ান আইয়ার। ঘটনার ভিডিও ইতিমধ্যেই ভাইরাল (Viral Video) সোশ্যাল মিডিয়ায়।

আরও পড়ুন: ব্যাট না গিটার! জেমাইমাকে এ কী উপহার দিলেন গাভাসকর?

অস্ট্রেলিয়া সফরে সিডনির ম্যাচে ক্যাচ ধরতে গিয়ে শ্রেয়সের প্লীহায় চোট লাগে। অভ্যন্তরীণ রক্তক্ষরণের কারণে তাঁকে হাসপাতালে ভর্তি করতে হয় এবং পরীক্ষায় প্লীহায় ছিঁড়ে যাওয়ার বিষয়টি ধরা পড়ে। সেই কারণে তিনি সৈয়দ মুস্তাক আলি ট্রফি এবং দক্ষিণ আফ্রিকার বিরুদ্ধে ঘরের মাঠের এক দিনের সিরিজে খেলতে পারেননি। তবে বিজয় হজারে ট্রফিতে মুম্বইয়ের হয়ে দু’টি ম্যাচ খেলে নিজেকে প্রস্তুত করেছেন শ্রেয়স। এখন তিনি পুরোপুরি ফিট এবং আত্মবিশ্বাসী হয়ে রবিবার মাঠে নামবেন কিউয়িদের বিরুদ্ধে।

Dog tried to snatch Shreyas Iyer at the airport – he got surprised

Sarpanch saab just returned fit — PLEASE protect him at all costs pic.twitter.com/TxtBRw9OlC

— Jara (@JARA_Memer) January 9, 2026